Jeff Bridges

Jeffrey Leon Bridges (sündinud 4. detsembril 1949 Los Angeleses) on Ameerika Ühendriikide filminäitleja, muusik ja filmiprodutsent.

Ta on pärit tuntud näitlejate perest: tema isa oli Lloyd Bridges ja ema Dorothy Bridges. Koos isa ja vennaga esines ta juba lapsena telesarjas "Sea Hunt" (1958–1960).

Bridges tegi filmidebüüdi noorukina ning pälvis laiemat tähelepanu 1971. aastal filmis "The Last Picture Show", mis tõi talle esimese Oscari nominatsiooni parima meeskõrvalosa kategoorias. Tema karjäär on olnud mitmekülgne, ta on mänginud nii draamades, komöödiates, ulmefilmides kui ka vesternites. Ta on loonud tähelepanuväärseid rolle näiteks filmides "Tron" (1982), "The Fabulous Baker Boys" (1989), "Suur Lebowski" (1998) ja "Raudmees" (2008). Häälenäitlejana näitles ta animafilmis "The Last Unicorn" (1982).

2010. aastal võitis Bridges Oscari parima meespeaosatäitja kategoorias rolli eest filmis "Metsik süda" (2009), kus ta kehastas vananevat kantrilauljat Bad Blake'i. Sama roll tõi talle muidki rahvusvahelisi filmiauhindu.

Lisaks näitlemisele tegeleb Bridges muusikaga ning on avaldanud mitu muusikaalbumit. Ta on olnud mitme filmi produtsent ja tegelenud fotograafiaga.

 Osaline filmograafia 
Aasta  Film  Eestikeelne pealkiri  Roll 1998  "The Big Lebowski"  "Suur Lebowski" Jeffrey Lebowski 2001  "Scenes of the Crime"  "Kriminaalsed sidemed"  2007  "Surf's Up"  "Metsikud lained" Ezekiel 'Big Z'Topanga/Geek 2008  "Iron Man"  "Raudmees" Obadiah Stane / Iron Monger 2009  "Crazy Heart"  "Metsik süda" Bad Blake 2010  "Tron: Legacy"  "Tron: Pärand" Kevin Flynn/Clu 2 2010  "True Grit"  "Tõeline visadus" U.S. Marshal Reuben J. Cogburn 2014  "The Giver"  "Andja"  Andja

 Albumid 
 "Be Here Soon" (2000)
 "Jeff Bridges" (2011)
 "Sleeping Tapes" (2015) 
 "Slow Magic, 1977–1978" (2025) 

 Isiklikku 
Jeff Bridges on abielus Susan Gestoniga alates 1977. aastast. Paaril on kolm tütart: Isabelle (sündinud 1981), Jessica Lily (1983) ja Hayley Roselouise (1985).

 Viited 

 Välislingid 




Kategooria:Ameerika Ühendriikide filminäitlejad
Kategooria:Sündinud 1949